Document ID: /roh_data/filtered/fineweb-2-filterrobots_roh.jsonl.gz/35764

Las consequenzas da la pandemia da corona per las structuras economicas regiunalas èn vegnidas resguardadas memia pauc en il rom dal management da crisa. A questa conclusiun vegn in rapport che l’universitad da Son Gagl e la Scola auta spezialisada dal Grischun han fatg per incumbensa da la Conferenza da las regenzas dals chantuns da la Svizra Orientala.
Ils auturs dal studi recumondan da rinforzar sin plaun naziunal la conscienza per la Svizra Orientala sco regiun da cunfin – sch'i n'è betg pussaivel da schliar problems sin nivel regiunal.
En lur communicaziun accentueschan ils chantuns da la Svizra Orientala era da vulair s'engaschar suenter il naufragi da la cunvegna da basa cun l'Uniun europeica, per sclerir spert il proceder futur.